
Grozījumi Ministru kabineta 2012. gada 8. maija noteikumos Nr. 331 "Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm"
Izdoti saskaņā ar Stratēģiskas nozīmes preču aprites likuma 5.panta trešo un astoņpadsmito daļu
· Izdarīt Ministru kabineta 2012. gada 8. maija noteikumos Nr. 331 "Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm" (Latvijas Vēstnesis, 2012, 74. nr.; 2013, 159. nr.; 2014, 47. nr.; 2021, 124. nr.) šādus grozījumus:
· 1. Izteikt 3.1. apakšpunktu šādā redakcijā:
· "3.1. dokumentu, kas apliecina, ka komersantam pieder vai viņa valdījumā vai lietošanā ir telpas, kurās komersants uzglabās Eiropas Savienības Kopējā militāro preču sarakstā minētās preces (turpmāk – stratēģiskas nozīmes preces) pārvietošanas, eksporta vai importa procesa laikā, vai ka komersants šim mērķim ir noslēdzis glabājuma līgumu (Glabātavu Eiropas Savienības Kopējā militāro preču saraksta sadaļās ML1, ML2, ML3 minēto precu uzglabāšanai ir atļauts izmantot tikai vienam licencētam komersantam. Militāros ieročus un munīciju aizliegts uzglabāt vienā glabātavā);".
· 2. Izteikt 3.4. apakšpunktu šādā redakcijā:
· "3.4. sarakstu, kurā norāda komersanta dalībniekus – fiziskas personas (izņemot akcionārus, kuru līdzdalība sabiedrības pamatkapitālā ir mazāka par 10 procentiem no sabiedrības pamatkapitāla), patiesos labuma guvējus, prokūristus, vadītājus un personas, kas ieņem amatus pārvaldes institūcijās, kā arī tos komersanta darbiniekus, kuri tieši saistīti ar stratēģiskas nozīmes preču ražošanu, remontu, realizēšanu, glabāšanu, transportēšanu, apsardzi vai attiecīgu pakalpojumu sniegšanu (norāda katras personas amatu un personas kodu). Psihiatra un narkologa atzinumu iesniedz par katras sarakstā minētās personas veselības stāvokli, ievērojot šo noteikumu 4. un 5.punktu;".
· 3. Izteikt 7.2. apakšpunktu šādā redakcijā:
· "7.2. Valsts ieņēmumu dienestam:
· 7.2.1. informāciju par muitas noliktavu, ja komersants paredz izmantot šādu noliktavu stratēģiskas nozīmes preču uzglabāšanai;
· 7.2.2. informāciju par šo noteikumu 3.4. apakšpunktā minētajiem darbiniekiem (darba tiesisko attiecību uzsākšanas un izbeigšanas datums)."
· 4. Papildināt ar 21.1 punktu šādā redakcijā:
· "21.1 Speciālās atļaujas (licences) anulēšanas gadījumā komersants ir tiesīgs uzglabāt un tam ir pienākums utilizēt tā turējumā esošās stratēģiskas nozīmes preces viena mēneša laikā no lēmuma stāšanas dienas un pēc Aizsardzības ministrijas atļaujas saņemšanas izpildīt līgumsaistības saņemto priekšapmaksu apjomā.
·  ".
· 5. Papildināt ar 21.2 punktu šādā redakcijā:
· "21.2 Speciālās atļaujas (licences) darbības apturēšanas gadījumā komersants ir tiesīgs uzglabāt, vai utilizēt tā turējumā esošās stratēģiskas nozīmes preces divu mēnešu laikā no lēmuma stāšanas dienas un pēc Aizsardzības ministrijas atļaujas saņemšanas izpildīt līgumsaistības saņemto priekšapmaksu apjomā."
· 6. Izteikt 26. punktu šādā redakcijā:
· "26. Licencēšanas komisija divu mēnešu laikā pieņem lēmumu par speciālās atļaujas (licences) atjaunošanu."
· 7. Izteikt 27. punktu šādā redakcijā:
· "27. Ja licencēšanas komisija nav saņēmusi informāciju, ka komersants divu mēnešu laikā pēc lēmuma saņemšanas par speciālās atļaujas (licences) darbības apturēšanu novērsis pārkāpumu, speciālo atļauju (licenci) anulē. Lai saņemtu jaunu speciālo atļauju (licenci), komersants iesniedz dokumentus vispārējā kārtībā."

